Täyden kympin todistus on osa tunne- ja vuorovaikutuskasvatusta, jonka tärkeyttä on painotettu perusopetuksessa viime vuosina.

Kun todistukset jaettiin kesäkuun alussa ympäri Suomen, Kangasalla Vatialan koulussa jaettiin kuutosluokkalaisille perinteisten todistusten lisäksi ”unelmakoulun todistukset”. Asiasta kertoi ensimmäisenä Aamulehti.

Todistuksissa on arvosanat ihmisarvosta, tärkeydestä ja merkityksestä, persoonan upeudesta, huumorintajusta, kaveritaidoista ja siitä, kuinka paljon opettajat tykkäävät.